Escala mecanica

300px|thumb|Plataforma d'arribada (abaixo a la ezquierda), engranaches d'accionamiento exposaus (centro) para os escalerons y l'accionamiento d'a balagosta (ezquierda).

Una escala mecanica ye un dispositivo de transporte, que consiste en una escala inclinada, con escalerons que se mueven enta alto u enta abaixo. Fue inventada en 1897 por Jesse Reno, en Nueva York, Estaus Unius. Bels meses dimpués de l'aprobación d'a patent de Reno, George A. Wheeler patentó as suyas ideyas pa una escala móbil mas reconoixible, encara que nunca no se construyió. Datos históricos de las escaleras móviles. Reseña histórica. Mitsubishi Electrics As patents de Wheeler fuoron crompadas por Charles Seeberger; qui desembolicó encara mas as ideyas de Wheeler que chunto con Otis Elevator Company, emplegoron as millors ideyas de Reno y de Seeberger. O resultau estió a creyación d'a escala mecanica moderna.

 Caracteristicas 
A escala mecanica transporta a las personas sin que haigan de mover-sen, ya que os escalerons se mueven mecanicament. S'usan pa transportar con comodidat y ascape un gran numero de personas entre os pisos d'un edificio, mas que mas en centros comercials, aeropuertos, grataciels, intercambeadors de transporte publico (metro, autobuses urbans), etc.

A dirección d'o movimiento (enta alto u enta abaixo) puet estar a mesma permanentment u bien controlada por emplegaus d'alcuerdo con l'horario d'o día u controlada automaticament, ye decir, si una persona arribase a la escala mecanica (aturada) por o piso d'abaixo fería que a escala se movese ta alto (y viceversa). En iste caso, o sistema ye programau pa que o sentiu d'a escala no pueda estar contornau mientres que una serie de sensors detectan que bi ha personas emplegando a escala mecanica.

As normas de seguridat actuals son muit rigorosas pa privar accidents en l'uso d'istas maquinas. Pa minimizar a posibilidat de atrapamientos, mas que mas en a zona d'a balagosta y en as salidas a l'exterior, s'instalan mecanismos de seguridat que aturan decamín o funcionamiento en detectar presencia de l'usuario. Tamién o disenyo s'ha visto influyiu de manera progresiva por as midas de seguridat y ya se contemplan dende o inicio formas y midas que eviten a accesibilidat d'as personas a zonas de periglo.

Escalas mecanicas en Aragón
As primeras escalas mecanicas d'Aragón s'instaloron en a ciudat de Zaragoza en l'anyo 1936 en a siede d'os grans almagacens "Sepu" (acronimo de "Sociedad Española de Precios Únicos") situada en a carrera Torre Nueva. Por ixas envueltas y dica metat d'a decada de 1950 yeran as primeras y unicas en funcionamiento de tot o país y o Estau Espanyol. Las primeras escaleras mecánicas de España se instalaron en Zaragoza. ZaragozaGuia. David Giménez. 11 de febrero de 2018.

Nomás podeban fer-se servir pa puyar una planta, ya que a baixada se feba por una escala convencional de marbre blanco. Fabricadas en fusta por a empresa Hijo de J. Guardiola S.A., encara se conservan en o mesmo vago a on se trobaba Sepu y que actualment ye o patio interior d'un edificio de viviendas. ¿Por qué Zaragoza es importante en la historia de las escaleras mecánicas? Heraldo de Aragón. 24 de febrero de 2016.

 Se veiga tamién 
 Cinta transportadora
 Ascensor
 Transporte publico

 Referencias 

 Vinclos externos 

Mecanicas